El Consell Agrari intensifica la vigilància a Almardà per a evitar robatoris de melons i melons d'Alger
21 de juliol 2020

![Imagen 1](/media/bb2jz5b5/46-c_guardiarural.jpg)![Imagen 2](/media/qe4or2bz/46-maqueta_gloriaparra.jpg)

El Consell Local Agrari de Sagunt ha intensificat la vigilància en la zona del _Realengo_ a Almardà, per a evitar els robatoris de melons i melons d'Alger. Així mateix, també ha augmentat els controls en els punts de venda, diversos establiments i mercats municipals, a fi que els venedors i venedores acrediten la procedència dels productes. La presidenta del Consell Agrari, Gloria Parra, ha manifestat que a les persones que no puguen acreditar la procedència dels melons i melons d'Alger, se'ls obrirà el corresponent procediment sancionador.

La presidenta del Consell Agrari ha recordat que esta zona produix uns fruits de gran qualitat: «**La zona del** **Realengo** **és un espai característic del nostre terme municipal que oferix melons i melons d’Alger d'excel·lentíssima qualitat**».

Finalment, la presidenta ha destacat i agraït la col·laboració, la coordinació i el suport que tenen sempre de la Guàrdia Civil, i en concret dels equips específics denominats ‘Equips Roca’, que tenen com a finalitat previndre dels robatoris en instal·lacions agrícoles i ramaderes de les zones rurals.​

​

*   [](http://www.facebook.com/sharer.php?u=https://aytosagunto.es/va/actualitat/el-consell-agrari-intensifica-la-vigilancia-a-almarda-per-a-evitar-robatoris-de-melons-i-melons-d-alger/ "Facebook")
*   [](http://twitter.com/share?url=https://aytosagunto.es/va/actualitat/el-consell-agrari-intensifica-la-vigilancia-a-almarda-per-a-evitar-robatoris-de-melons-i-melons-d-alger/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-consell-agrari-intensifica-la-vigilancia-a-almarda-per-a-evitar-robatoris-de-melons-i-melons-d-alger/ "Linked In")
*   [](mailto:?body=https://aytosagunto.es/va/actualitat/el-consell-agrari-intensifica-la-vigilancia-a-almarda-per-a-evitar-robatoris-de-melons-i-melons-d-alger/)